Document ID: 32011R0737

KOMISJONI RAKENDUSMÄÄRUS (EL) nr 737/2011,
26. juuli 2011,
millega piirkondade loetelu osas muudetakse nõukogu määruse (EÜ) nr 1217/2009 I lisa
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 30. novembri 2009. aasta määrust (EÜ) nr 1217/2009, millega luuakse Euroopa Ühenduse põllumajanduslike majapidamiste tulusid ja majandustegevust käsitlevate raamatupidamisandmete kogumise võrk, (1) eelkõige selle artiklit 3,
võttes arvesse Prantsusmaa ja Ungari taotlusi
ning arvestades järgmist:
(1)
Määruse (EÜ) nr 1217/2009 I lisas on esitatud loetelu piirkondadest kõnealuse määruse artikli 2 punkti d tähenduses.
(2)
Kõnealuse lisa kohaselt on Prantsusmaa jagatud 22 piirkonnaks. Määruse (EÜ) nr 1217/2009 kohaldamiseks on Prantsusmaa esitanud taotluse lisada piirkondade loetellu Guadeloupe, Martinique ja Réunion.
(3)
Kõnealuse lisa kohaselt on Ungari jagatud seitsmeks piirkonnaks. Määruse (EÜ) nr 1217/2009 kohaldamiseks on Ungari esitanud taotluse vähendada piirkondade arvu, ühendades piirkonnad Közép-Dunántúl, Nyugat-Dunántúl ja Dél-Dunántúl üheks piirkonnaks Dunántúl ning piirkonnad Közép-Magyarország, Észak-Alföld ja Dél-Alföld üheks piirkonnaks Alföld.
(4)
Seepärast tuleks määrust (EÜ) nr 1217/2009 vastavalt muuta.
(5)
Käesoleva määrusega ettenähtud meetmed on kooskõlas ühenduse põllumajandusliku raamatupidamise andmesidevõrgu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1217/2009 I lisa muudetakse vastavalt käesoleva määruse lisale.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Määrust kohaldatakse alates 2012. aruandeaastast.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. juuli 2011

Labels: 18
6